জাতিধ্বংসী নাগৰিকত্ব সংশোধনী বিধেয়ক ২০১৬'ৰ বিৰুদ্ধে আজিৰে পৰা পুনৰ ৭০টা সংগঠনে আৰম্ভ কৰিব গণ সত্যাগ্ৰহ কাৰ্যসূচী। কৃষক মুক্তি সংগ্ৰাম সমিতিকে ধৰি মুঠ ৭০টা সংগঠনে এই প্ৰতিবাদী কাৰ্যসূচী গ্ৰহণ কৰিব।
আজি চাৰিখন জিলা নগাঁও, তিনিচুকীয়া, গোৱালপাৰা আৰু শিৱসাগৰত আৰম্ভ হ'ব প্ৰতিবাদ। আনহাতে, অহা ডিচেম্বৰত সংগঠনকেইটাই দিল্লীতো প্ৰতিবাদী কাৰ্যসূচী গ্ৰহণ কৰিব।
নাগৰিকত্ব সংশোধনী বিধেয়কৰ বিৰুদ্ধে কৃষক মুক্তি সংগ্ৰাম সমিতিৰ লগতে ৭০টা সংগঠনে আজিৰে পৰা আৰম্ভ কৰা গণ সত্যাগ্ৰহ কাৰ্যসূচী তিনিটা পৰ্যায়ত প্ৰতিখন জিলাতে অনুষ্ঠিত হ'ব।
তদুপৰি, অহা ২৮ নৱেম্বৰত বুদ্ধিজীৱী, সাংবাদিক, লেখক তথা নাগৰিক সমাজক লৈ জাতিধ্বংসী বিধেয়কখন সন্দৰ্ভত কৃষক মুক্তিৰ কাৰ্যলয়ত আলোচনা অনুষ্ঠিত কৰা হ'ব।
দেওবাৰে কৃষক মুক্তিৰ উপদেষ্টা অখিল গগৈয়ে এক সাংবাদিক মেলত বিজেপি আৰু আৰএছএছক তীব্ৰ সমালোচনা কৰি ৰাম মন্দিৰক লৈ কৰা ৰাজনীতি সন্দৰ্ভত কিছু মন্তব্য আগবঢ়াইছিল।
আনহাতে, কৃষক নেতাগৰাকীয়ে পঞ্চায়ত নিৰ্বাচনত অগপ আৰু বিজেপিৰ গোপন মিত্ৰতা সম্পৰ্কত কটুক্তি কৰাৰ লগতে মন্ত্ৰী হিমন্ত বিশ্ব শৰ্মাকো তীব্ৰ সমালোচনা কৰে।
আজি চাৰিখন জিলাত আৰম্ভ কৰা গণ সত্যাগ্ৰহ কাৰ্যসূচী ২৭নৱেম্বৰত ধেমাজি, ডিব্ৰুগড়, যোৰহাট, সোনাৰী, গোলাঘাট, মৰিগাঁও, বৰপেটা, ওদালগুৰি, কামৰূপ, ধুবুৰী আৰু কাছাৰ জিলাতো ৰূপায়ণ কৰা হ'ব। একেদৰে ২৮ নৱেম্বৰত সংগঠনকেইটাই হোজাইত এই গণ সত্যাগ্ৰহ কাৰ্যসূচী ৰূপায়ণ কৰিব।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
